СТЕВАН КАРАМАТА

(1926–2015)

А

кадемик проф. др Стеван Карамата рођен је 26. септембра 1926. у Земуну. Студирао је дви­је го­ди­не на Рударском одсјеку Техничког фа­кул­тета у Заг­ре­бу, затим је наставио на Геолошком одсеку Ру­дар­ско-гео­лошког факултета у Београду. Након дип­­­ло­ми­ра­ња 1950, запослио се на истом фак­ул­те­­ту, гдје је сте­као звање доктора техничких наука, 1955. го­­дине. На Рударско-геолошком (јед­но вријеме Геолош­ком) факултету биран је у зва­ње асистента (1950), до­­цента (1956), ванредног про­фе­сора (1960) и ре­дов­­ног (1967), и држао је наставу из предметâ Општа петрографија, Петро­ге­неза и При­ми­ј­е­ње­на геохемија, повремено и из других петро­лош­ких грана – геохемије, ми­не­ралогије, науке о рудним лежи­штима и метода ис­траживања рудних ле­жи­шта. Од 1984. до 1992. предавао је на Руд­ар­ско-ме­та­луршком фак­ул­те­ту Приштинског универзитета. У пе­риоду 1978–1980. (два мје­се­ца годишње) држао је наставу из петро­ло­гије маг­мат­ских и метаморфних сти­јена, економске геологије и геохемије и помагао у обра­зо­вању Геолошке ка­тедре на Универзитету у Бенину (Ни­герија). Го­ди­не 1981. био је гостујући нас­тавник на Институту за кри­ста­лографију и петрографију у Цириху, гдје је крајем 1987. и почетком 1988. био гост-професор на пост­дипломском курсу Металогенија подручја ју­го­источ­ног Медитерана и ју­го­западне Азије. Држао је предавања по позиву о разним петролошким проблемима и о гео­лошком развоју централног дијела Балканског полуострва у разним гео­ло­шким и минералошко-петролошким институтима, академијама наука и гео­­лошким дру­штвима у Бечу, Бону, Минхену, Цириху, Женеви, Берну, Ут­рех­ту, Вар­шави, Будимпешти, Москви, Албени, Милтон Кејнесу и др. Уче­ство­вао је на бројним геолошким научним скуповима у земљи и ино­стран­ству.

Водио је Одсјек за геохемијска истраживања у „Гео­­за­во­ду” Србије (1957–1963). Као експерт програма Уједињених нација (UNDP) за гео­хе­миј­ско истра­­­жи­­вање метала, радио је у Турској 1970–1971, а као експерт за хид­ро­­тер­мал­не промјене стијена у вези са орудњењем бакром боравио је 1983. у Па­­ки­стану.

Био је члан Српског геолошког друштва (од 1950), његов секретар 1954. и 1957, и потпредсједник 1955. године, члан Њемачког минералошког дру­ш­тва (од 1956), Швајцарског минералошко-петрографског друштва (1956−1998) и YA­GOD-a од 1960, почасни члан Бугарског геолошког друштва (од 1988), So­ciete de plysique et d historire naturelle de Geneve (од 1990) и Румунског друштва за економску геологију (до 2000). Именован је за секретара Одбора за гео­динамику САНУ (1975–1982) и за предсједника тог одбора (1982), био је члан Одбора за проучавање Косова и Ме­то­хи­је, Одбора за геохемију и других одбора САНУ, предсједник Научног савета Географског института „Јован Цви­­јић” и члан Југословенског комитета Карпатско-балканске геолошке асо­ци­­­јације (од 1960). Као предсједник Научног савјета, био је ангажован на изра­­ди просторног плана Ре­пуб­ли­ке Српске и Српске Крајине (1993−1996) и на изради друге фа­зе просторног плана Републике Српске.

Одликован је Орденом рада са златним вијенцем (1981) и Орденом Ње­го­ша II реда (1996).

Биран је за дописног члана Српске академије наука и уметности 1970, а редовног 1985. године, члана Аустријске академије наука у Бечу (1982), Југо­сло­вен­ске академије знаности и умјетности (сада ХАЗУ) у Загребу (1986), Сло­веначке академије знаности и умјетности (1991) и Руске ака­­демије при­род­них наука (1995). За иностраног члана Академије наука и умјетности Репу­блике Српске иза­бран је 21. јуна 2004. године. Проглашен је почасним чланом Инжењерске ака­демије Југославије и почасним доктором Babeş*-*Bolyai Uni­versity, Клуж-Напока (промовисан 1995).

Академик Стеван Карамата преминуо је 25. јула 2015. године у Београду.